Domino, fratribus, Germano presbitero. Ego Ugo dono tibi pro amore et pro bona voluntate quam contra te habeo aliquid de rebus meis que sunt site in pago Matisconensi, in villa que dicitur Classiaco: hoc est curtilum unum cum vinea insimul tenente, qui terminatur ipse curtilus a mane via publica, a medio die terra Sancti Vincentii, a sero similiter, a circio Sancti Petri. Infra istas terminationes, tibi dono et quicquid ad ipsum curtilum aspicit: hoc sunt pratis, campis, vineis, silvis, aquis aquarumque decursibus, totum ad integrum tibi dono quesitum et ad inquirendum sine ullo contradicente, tali tenore quamdiu vivimus usum et fructum habeas, et post tuum decessum, ad filium tuum nomine Leodegarium perveniat in vita sua; et post nostrum decessum amborum, ad fratres Sancti Vincentii perveniat, sine ullo contradicente. Si quis vero ullus homo donationem voluerit contradicere vindicare non possit, seu componat cum temptat auri libras IIII, et in antea firma et stabilis permaneat cum stipulatione subnixa. S. Hugonis qui fieri istam donationem et firmare rogavit, tali tenore quo in quisquo anno, festivitate Sancti Vincentii, solidos II de denariis persolvatis; et qui voluerit destruere, auctoritate Dei patris omnipotentis, sit ille excommunicatus et a societate Christianorum sit sequestratus. S. Adonis abbatis. S. Vuitbert. S. Arlebaldi. S. Hugonis de Monte Pavone. S. Wicardi nepotis ejus, qui hoc injuste calumniatus est. Data per manum Ingelberti cancellarii, die Jovis, XIII kal. maii, scripsit anno primo regnante Ludovico rege.